
Gyógynövények in vitro tenyésztése embriókultúrákból.

Célkitűzés
Célkitűzésünk az volt, hogy néhány fontosabb gyógynövény in vitro tenyésztését oldjuk meg embriótenyésztési módszerekkel. Mivel nem rendelkeztünk klónokkal, a kiinduló alapanyag minden esetben mag volt, melyeket László Bencsik Ábel a Gyógynövénykutató Intézet munkatársa volt szíves rendelkezésünkre bocsátani. Elsősorban olyan gyógynövényeket vontuk be a kísérletekbe, melyeket széles körben használnak gyógyászati célokra, ill. egészségmegőrzésre.

Összefoglalás
Munkánk célja kidolgozni egyes fontosabb gyógynövények embriókultúrából történő szaporítását. (Barna mustár, muskotályzsálya, kecskeruta, kisvirágú füzike, gyapjas gyűszűvirág, közönséges orbáncfű) Munkánk eredményeképpen kidolgoztuk a fent említett fajok steril csíráztatását, az indító táptalajt (DCR), a szaporító-, és gyökereztető táptalajt különböző hormonkombinációk segítségével (BA, GA, IVS). A kísérletek végeztével elmondhatjuk, hogy a sterilizálás 100%-osan sikerült, de az egyes fajok csírázóképessége eltérő volt. (30-100%-ig terjedt) A fajok eltérően reagáltak a szaporító táptalajra. Különböző koncentrációjú (0,2 - 1 mg/l BA) tartalmú táptalajon az egyes fajok szaporodási rátája eltérő volt. Alacsony koncentrációjú BA (0,2 mg/l) jól szaporodott a közönséges orbáncfű, ellenben a kecskerutának magasabb BA koncentráció kellett. Általánosságban elmondhatjuk, hogy mivel embrionális szövetből indultunk ki, az alacsonyabb koncentráció (0,2-0,5 mg/l BA) megfelelő volt a legtöbb vizsgált gyógynövény számára. A vizsgált gyógynövények közül mindegyik jól reagált a gyökereztető táptalajra, (0,5 mg/l) IVS tartalmú táptalajon a legtöbb gyógynövény közel 100%-ban legyökeresedett.

Eredmények megbeszélése
Kísérleteink eredményeképp elmondhatjuk, hogy a kitűzött célt elértük, kidolgoztuk több fontos gyógynövény embriókultúrából történő tenyésztését. Az eredményeket felhasználhatjuk a gyógynövények nemesítésében, a sejtszintű kultúrák /protoplaszt, sejtkultúra/ létrehozásában, és ezen keresztül a növényi hatóanyagok, fitofarmakonok ’in vitro’ előállításában.



